Jidher li kmieni dalgħodu kelliem mill-uffiċċju tad-Deputat Prim Ministru u Ministru għas-Saħħa kkonferma ma' Bay, li mil-lum stess, il-missirijiet se jitħallew iżuru lill-ommijiet wara li jwelldu. Din l-aħbar żgur ħa tinżel tajjeb ma' bosta ġenituri li qed jistennew it-tarbija tagħhom titwieled. Mil-lum ħafna mill-miżuri tal-Covid-19 ħa jkunu qed jitneħħew, iżda ħafna bdew jikkritikaw il-fatt li l-missirijiet mhux ħa jkunu qed jitħallew jidħlu wara li l-omm twelled. Dan kien ifisser li wara l-proċess tat-twelid, il-missier ikun jista' jara lill-omm u lit-tarbija meta jmur għalihom l-isptar sabiex joħodhom id-dar.